Violencia di genero

Violencia di genero ta violencia cu un persona ta sufri pa motibo di su genero of sexo. Violencia di genero ta un termino amplio cu ta inclui hopi forma di violencia, y por ser comete pa individuo, grupo of estadonan. Ora e violencia bira un asesinato masivo, ta papia di genocidio di genero. 

 Hende muhe 
Aunke e termino mes ta uno di genero neutral y tambe ta existi diferente forma di violencia di genero contra homber y mucha homber, den practica e termino ta para sinonimo pa violencia contra hende muhe y mucha muhe. Esey ta mustra tambe for di e definicion den e declaracion di Nacionnan Uni di 1993 tocante violencia contra hende muhe, cu ta 'tur acto di violencia basa riba sexo cu ta resulta of por resulta den daño fisico, sexual of psicologico na hende muhe of sufrimento di hende muhe, incluyendo e menasa di tal actonan di violencia, forsa òf cualkier privacion di libertad, sea cu esaki ta tuma luga den e espacio publico of priva.'https://www.amnesty.nl/encyclopedie/geweld-tegen-vrouwen. Archiva 16 di mei 2023. Ademas mester nota cu e por origina for di un desbalansa di poder entre hende homber y hende muhe.https://www.un.org/documents/ga/res/48/a48r104.htm. Archiva 16 di augustus 2019.

Na 1993, na asamblea general, Nacionnan Uni (ONU) a aproba e Declaracion tocante eliminacion di violencia contra hende muhe, y na 1999, riba proposicion di Republica Dominicano cu apoyo di 60 pais mas, a declara 25 di november Dia Internacional pa Eliminacion di Violencia contra Hende Muhe.

 Mira tambe 
 Incel

Category:Sociedad